Johannes Georg Bednorz
Store norske leksikon,Realfag,Fysikk,Materialfysikk
Johannes Georg Bednorz er en tysk fysiker som fikk Nobelprisen i fysikk i 1987 for oppdagelsen av høytemperatur-superledere.
Bednorz tok doktorgraden ved den tekniske høyskolen i Zürich (ETH) i 1982 og ble samme år forsker ved IBM i Zürich.Sammen med Karl Alexander Müller ble Bednorz tildelt Nobelprisen i fysikk 1987, allerede ett år etter at de hadde oppdaget såkalte høytemperatur-superledere. De to forskerne kunne dokumentere at det finnes materialer med egenskaper ut over det som akseptert teori på det tidspunktet foreskrev. Temperaturen hvor disse materialene ble superledende var over 100 grader høyere enn hva som hadde vært mulig frem til da.Bednorz' og Müllers oppdagelse har ledet til stor aktivitet verden over på jakt etter bedre høytemperatur-superledende materialer. Les mer i Store norske leksikon superleder keram Eksterne lenker Nobelstiftelsens nettsider om fysikkprisen 1987